244 



Emil Petit. 



En Nekrolog 



ved 



Eug. Warming l ). 



Etatsraad Petit var af fransk Herkomst, som ogsaa 

 Navnet antyder. Hans Bedstefader hed Mathée Petit og var 

 født i Lyon; han var Mekaniker og giftede sig med Marie 

 Agathe Baumeyer, Datter af en Fabrikant i Freiburg i 

 Breisgau. Med hende drog han til Hamborg, hvor Sønnen 

 Charles Matthæus Phillip, Emil Petits Fader, blev født 

 1ste Januar 1776. Samme Aar flyttede Familien til Lübeck. 

 Denne Søn kom ind i Handelsvæsenet og kom senere til at 

 foretage mange Forretningsrejser i de nordiske Lande og i 

 England ; han giftede sig i Aaret 1806 med Sophie Charlotte 

 Fiedler (f. 23de Juni 1788), der var af en velhavende Kjøb- 

 mandsfamilie , som dog ved Statsbankerotten mistede den 

 største Del af sin Formue. Han fik derefter en Ansættelse 

 i en Brandassurance i Kjøbenhavn, men hans Helbred var 

 svagt, han led af Tungsind og døde alierede d. 27de November 

 1823, efterladende sig en 35-aarig Enke med 6 Børn, 3 Sønner 

 og 3 Døttre i en Alder af fra 2—16 Aar. Hun henlevede 

 alle sine Dage i sin Ejendom paa Nørregade 25 (nu Nr. 5), 



1 ) En væsentlig Hjælp til denne Nekrolog har jeg haft i skriftlige 

 Optegnelser, som Etatsraad Petit havde efterladt sig, og som hans 

 Enke velvilligst har suppleret og overladt til min Benyttelse. 



